ET Euroopa Liidu Teataja C 25/6

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2009/C 25/03)

Abi number: XA 341/08

Liikmesriik: Taani

Abikava nimetus või üksikabi saava ettevõtja nimi: Veterinær assistance

Õiguslik alus: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

Abikavaga ettenähtud aastased kulud või ettevõtjale antava üksikabi üldsumma: 850 000 DKK

Abi suurim osatähtsus: 100 %

Rakendamise kuupäev: Alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil

Abikava või üksikabi kestus: Kuni 30. septembrini 2009

Abi eesmärk: Projekti eesmärgid on järgmised:

pakkuda ja tagada linnulihatootjatele vajalikku veterinaarabi ja teadmisi;

nõustada ja abistada Taani linnukasvatajate nõukogu ja teisi kutseorganisatsioone linnuliha veterinaartingimuste suhtes;

levitada ja rakendada uusimaid veterinaaralaseid teadmisi linnuliha tootmise huvides.

Abi ei anta pidevate või korrapäraste veterinaarteenuste eest.

Lõplikud abisaajad on linnuliha tootvad põllumajandustootjad. Projekt hõlmab üksnes väikesi ja keskmise suurusega ettevõtjaid.

Projekti suhtes kohaldatakse määruse (EÜ) nr 1857/2006 artikli 15 lõike 2 punkti c. Projekt hõlmab kulusid nõustamisteenustele

Asjaomane sektor/asjaomased sektorid: Kodulinnud

Abi andva ametiasutuse nimi ja aadress:

Fjerkræafgiftsfonden Axeltorv 3 DK-1609 Copenhagen V

Veebileht: http//www.poultry.dk/ddf/fa.nsf/B2009T.pdf?openfileresource

Muu teave: Abikava ei hõlma kulutusi kodulinnuhaiguste ravile ega ennetamisele. Kõnealused kulutused kantakse klientidelt võetavatest tasudest

Abi number: XA 351/08

Liikmesriik: Itaalia

Piirkond: Regione Autonoma Friuli Venezia Giulia

Abikava nimetus või üksikabi saava ettevõtja nimi: Regime di aiuto: Bando per la concessione di contributi in conto capitale alle imprese agricole della Provincia di Trieste per l'adozione di interventi di miglioramento ed ammodernamento aziendale

Õiguslik alus: Determinazione presidenziale della Camera di commercio di Trieste n. 9 dell'11 settembre 2008

Abikavaga ettenähtud aastased kulud või ettevõtjale antava üksikabi üldsumma: 300 000 EUR

Abi suurim osatähtsus: Erandimääruse (EÜ) nr 1857/2006 artiklis 4 osutatud tegevuste puhul vastavalt määruses kehtestatud ülemmääradele.

Abi ülemmäär on 60 % abikõlblikest kuludest

Rakendamise kuupäev: Alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel

Abikava või üksikabi kestus: Alates 1. jaanuarist 2009 kuni 1. jaanuarini 2011

Abi eesmärk: Määruse (EÜ) nr 1857/2006 artikkel 4 (investeeringud põllumajandusettevõtetesse)

Asjaomane sektor/asjaomased sektorid: Põllumajandus, põllumajandustoodete esmatootmine

Abi andva ametiasutuse nimi ja aadress:

Camera di Commercio di Trieste Piazza della Borsa, 14 I-34121 Trieste

Veebileht: http://www.ts.camcom.it/WebMagazine/0809_BandoAgricolo.htm

Muu teave: —

Abi number: XA 356/08

Liikmesriik: Hispaania

Piirkond: Comunidad Valenciana

Abikava nimetus või üksikabi saava ettevõtja nimi: Ayuda Nominativa a favor de la Federación de Cooperativas Agrarias Valencianas (FECOAV), para la coordinación de actuaciones de Técnicos de ATRIAS

Õiguslik alus: PROYECTO DE RESOLUCIÓN, del Secretario Autonómico de Agricultura, Pesca y Alimentación, por la que se concede una ayuda a la Federación de Cooperativas Agrarias Valencianas (FECOAV)

Abikavaga ettenähtud aastased kulud või ettevõtjale antava üksikabi üldsumma: Abisumma makstakse autonoomse piirkonna valitsuse eelarvereast 12.02.01.542.20.4 — T2122 ja selle suurus on hinnanguliselt 250 000 EUR

Abikava kestuseks ettenähtud abisumma on kokku 1 500 000 EUR

Abi suurim osatähtsus: 100 % kuludest, maksimaalselt 250 000 EUR aastas

Rakendamise kuupäev: Alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil

Abikava või üksikabi kestus: Kuni 31. detsembrini 2013

Abi eesmärk: Abi eesmärk on kooskõlastada ATRIASe ekspertide tegevust integreeritud tootmise edendamise, hindamise ja järelevalve ning ohtlike mõjurite vastu võitlemise kampaaniates tehtava koostöö kaudu.

Määruse (EÜ) nr 1857/2006 artikkel 15

Euroopa Ühenduse majandustegevuse statistiline liigitus (NACE): 0161: Taimekasvatuse abitegevused

Abi andva ametiasutuse nimi ja aadress:

Conselleria de Agricultura, Pesca y Alimentación C/ Amadeo de Saboya, No 2 E-46010 Valencia

Veebileht: http://www.agricultura.gva.es/especiales/ayudas_agrarias/pdf/FECOAV%20II%20ATRIAs_ADVs.pdf

Abi number: XA 360/08

Liikmesriik: Saksamaa Liitvabariik

Piirkond: Freistaat Bayern

Abikava nimetus või üksikabi saava ettevõtja nimi: Übernahme der Kosten für den Impfstoff im Rahmen einer Notimpfung gegen Blauzungenkrankheit bei Rindern, Schafen und Ziegen

Bereitstellung von Impfstoff für die Tierhalter

Õiguslik alus: Verordnung zum Schutz gegen die Blauzungenkrankheit (konsolidierte Fassung), geändert durch Artikel 2 der Verordnung vom 22. August 2006 (elektronischer Bundesanzeiger Amtlicher Teil 43 2006 V1), geändert durch Artikel 3 der Verordnung vom 6. Juli 2007 (Bundesgesetzblatt I Seite 1264), geändert durch Artikel 3 der Verordnung vom 21. Dezember 2007 (Bundesgesetzblatt I Seite 3144)

Verordnung über bestimmte Impfstoffe zum Schutz vor der Blauzungenkrankheit vom 2. Mai 2008 (BAnz. 2008 Nr. 67 S. 1599)

Komisjoni 24. juuli 2008. aasta otsus, millega kiidetakse heaks teatavate liikmesriikide kavad lammaste katarraalse palaviku vastase erakorralise vaktsineerimise kohta ja määratakse kindlaks 2007. ja 2008. aasta eest antava ühenduse rahalise toetuse suurus

Abikavaga ettenähtud aastased kulud või ettevõtjale antava üksikabi üldsumma: 750 000 EUR

Abi suurim osatähtsus: Kuni 100 %

Rakendamise kuupäev: Abi antakse alates abikavaga seotud kokkuvõtliku teabe avaldamisest Internetis

Abikava või üksikabi kestus: 1. novembrist 2008 kuni 31. detsembrini 2008

Abi eesmärk: Lammaste katarraalse palaviku kiire leviku ja seega põllumajandusettevõtete ohustamise takistamiseks tuleb kogu Baierimaal korraldada kiire ja asjakohane erakorralise vaktsineerimise kampaania. Seega on riik oluliselt huvitatud loomapopulatsiooni kiirest immuniseerimisest. Huvi keskpunktis ei ole mitte üksnes iga looma väärtuse säilitamine, vaid eelkõige asjaomase loomapopulatsiooni immuunsüsteemi kaitse ning haiguse levimist põhjustavate nakkusallikate vähendamine.

ELis ja Saksamaal puudub endiselt heakskiidetud vaktsiin serotüüp 8 vastu (litsentsi andmise menetlus on pooleli). Karjakasvatajatel ei ole võimalik vaktsiini saada.

Toiduainete-, põllumajandus- ja tarbijakaitseministeeriumi (BMELV) vastu võetud erakorralist olukorda käsitleva määruse alusel on võimaldatud olemasolevaid vaktsiine kasutada. Saksamaa liidumaade üleeuroopalise pakkumismenetluse raames valiti välja vaktsiinid, mida laialdaselt kasutada. Mecklenburg-Vorpommerni liidumaa korraldatud ja uurimisasutuse Friedrich-Loeffler-Institut tehtud vaktsiini teaduslike katsetuste raames leidis kinnitust kolme asjaomase vaktsiini ohutus ja tõhusus.

Abisaajad on määruse (EÜ) nr 1857/2006 tähenduses käsitatavad väikesed ja keskmise suurusega ettevõtjad.

Abi ei hõlma rahalisi otsemakseid tootjatele, vaid seda antakse subsideeritud teenustena. Vaktsiini ostmise kulud kannab ja vaktsiinitootjatele tasub Baieri liidumaa keskkonna-, tervise- ja tarbijakaitseministeerium.

Abikavaga ei ole hõlmatud meetmed, mille kulud tuleb ühenduse õigusaktide kohaselt põllumajandusettevõtjatel endal kanda.

Hüvitatakse 2,9 miljoni veise ja 500 000 lamba/kitse baasimmuniseerimiseks ostetava vaktsiini kulud. Vaktsiini ostukulud on ligikaudu 5 miljonit EUR, mida vähendatakse vaktsiini ostmise kaasrahastamiseks ettenähtud summa võrra.

Vaktsiini ostukulusid kaasrahastatakse vaktsiinidoosi kohta 0,6 EUR ulatuses (vaktsiini kogus on ligikaudu 6,3 miljonit vaktsiinidoosi = 0,6 EUR × 6,3 miljonit EUR = 3,75 miljonit EUR). Vaktsiinidooside ja vaktsiini kasutamiseks on Saksamaa käsutuses kokku 17 miljonit EUR, millest hinnanguline osa Baieri liidumaale vaktsiinidooside ja vaktsiini kasutamiseks on 25 % = 4,25 miljonit EUR

Riigiabi kohaldamise alus: Määruse (EÜ) nr 1857/2006 artikli 10 lõige 1 ja lõiked 3–8

Asjaomane sektor/asjaomased sektorid: Veiste, lammaste ja kitsede kasvatajad (põllumajandusettevõtjad)

Abi andva ametiasutuse nimi ja aadress:

Bayerisches Staatsministerium für Umwelt, Gesundheit und Verbraucherschutz Rosenkavalierplatz 2 Postfach 810140 D-81901 München

Võimalike küsimuste korral pöörduda:

Bayerisches Staatsministerium für Landwirtschaft und Forsten Referat G 6 Ludwigstr. 2 D-80539 München Tel. (49) 89 2182 2222

Veebileht: Seoses õigusliku alusega:

www.bundesrecht.juris.de/bundesrecht/blauzungenimpfstv/gesamt.pdf

http://www.lgl.bayern.de/veterinaer/blauzungenkrankheit.htm

Seoses abikavaga:

http://www.stmugv.bayern.de/tiergesundheit/krankheiten/blauzunge/beihilfe.htm

Muu teave: —